b'\n_START_ARTICLE_\nJezerska Ko\xc4\x8dna\n_START_SECTION_\nRazgled\n_START_PARAGRAPH_\nRazgled s Ko\xc4\x8dne je zaradi njene izpostavljenosti in vi\xc5\xa1ine eden najlep\xc5\xa1ih v Grintovcih. Na zahodu se nam iznad gorenjske ravnine dvigujejo vzhodne Julijske Alpe z izstopajo\xc4\x8dim Triglavom. Desno od njega je bli\xc5\xbenji Stor\xc5\xbei\xc4\x8d, sledijo Karavanke s Stolom, Ko\xc5\xa1uto, Obirjem in Peco. Za njimi se vzdigujejo visoke avstrijske Alpe. Na vzhodu nam pritegne pogled Grintovec, ki zastira pogled na ostale vrhove Kamni\xc5\xa1ko-Savinjskih Alp. Na jugu pa se nam preko Krvavca in Ljubljanske kotline prika\xc5\xbeejo Krim, notranjski Sne\xc5\xbenik in ostali ni\xc5\xbeji vrhovi ju\xc5\xbene Slovenije.'